**О Б Щ И Н С К А И З Б И Р А Т Е Л Н А К О М И С И Я**

**ОБЩИНА САТОВЧА, ОБЛАСТ БЛАГОЕВГРАД**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**РЕШЕНИЕ**
№ 169
Сатовча, 06.06.2018г.

ОТНОСНО: Постъпили четири броя преписки от Районна прокуратура град Гоце Делчев с Вх. №№ 1355, 1356, 1357 и 1358 всички от 22.05.2018 година, наши Вх. №№ 95, 96, 97 и 98 от 25.05.2018 година.

В Общинска избирателна комисия – Сатовча, са постъпили 4 броя преписки от Районна прокуратура град Гоце Делчев с номера, посочени по-горе, ведно Постановления към всяка от тях за отказ да се образува досъдебно наказателно производство срещу посочените във всяка една от тях лица, за извършено от тях престъпление от общ характер. В писмата на Районна прокуратура Гоце Делчев е посочено ОИК Сатовча да извърши преценка за ангажиране на административно-наказателната отговорност на лицата ЗЕЙНЕПА ШЕИНОВА УСЕВА и ФАТМЕ ИБРАИМОВА ДРЕНЧЕВА, и двете от село Боголин, община Сатовча, и ЮРИ РОСЕНОВ ДОДУМОВ и ОЛГА АНТОНОВА САБУШЕВА, и двамата от село Годешево, община Сатовча. Видно от преписките, поменатите по-горе лица са били в Избирателния списък за „ЗАЛИЧЕНИ ЛИЦА” т.е. нямали са право да упражнят правото си на глас, и въпреки всичко СИК ги е дописала в основния списък под чертата и им е било разрешено да гласуват. Същите са упражнили правото си да гласуват на местните избори, проведи на 25.10.2015 година, без да притежават съответно Удостоверение по чл.40, ал.1 и 2 от ИК, издадено от Кмета на Община, Район, Кметство или кметски наместник.

С оглед на установеното от фактическа страна, Комисията извърши преценка и анализ на извършеното от горепосочените лица, отчете обстоятелството, че до голяма степен същите са упражнили гласуване в резултат на действията на СИК, които са извършили дописване без да е налице законово основание за това – липса на Удостоверение. От друга страна пред СИК са представени писмени документи от лицата, включително и Заявление за изключване от списъка на заличените лица по чл.40 във вр. с чл.38, ал.2, т.1, 2, 3 и 8 от ИК, и поради неправилно тълкуване на ИК СИК която е колективен орган, е дописала лицата.

При това положение, ОИК Сатовча не намира за необходимо да бъде ангажирана административно-наказателна отговорност на тези лица, тъй като от една страна ако бяха представени тези писмени документи на съответния орган на местна власт, то въз основа на тях биха се снабдили с Удостоверение за отписване от списъка на заличените лица, а от друга страна, липсват данни за наличие на виновно поведение от страна на упражнилите право на глас. Съгласно ЗАНН непредпазливите нарушения се наказват само в предвидените от закона случаи. На последно място, ОИК Сатовча счита, че са налице условията на чл.28 от ЗАНН – нарушението е незначително с оглед обществената опасност от нарушението и резултатите от него. От обективна страна обстоятелството, че тези лица са упражнили правото си да гласуват без да притежават това право, по никакъв начин не би могло да се отрази на резултатите от проведените избори за местна власт.

Във връзка с горното, Общинска избирателна комисия Сатовча

**Р Е Ш И:**

**ДА НЕ СЕ ОБРАЗУВА АДМИНИСТРАТИВНО-НАКАЗАТЕЛНО ПРОИЗВОДСТВО срещу лицата ЗЕЙНЕПА ШЕИНОВА УСЕВА, ФАТМЕ ИБРАИМОВА ДРЕНЧЕВА, двете от село Боголин, община Сатовча, и ЮРИ РОСЕНОВ ДОДУМОВ и ОЛГА АНТОНОВА САБУШЕВА, двамата от село Годешево, община Сатовча.**

**ВРЪЩА преписките на Районна прокуратура Гоце Делчев.**

**Настоящето решение подлежи на обжалване в седем дневен срок от обявяването му пред Административен съд Благоевград.**

Решението беше взето единодушно в 10,40  часа.

 Решението е обявено на  06.06.2018 г. в 11,20 часа.

 Председател:\_\_\_\_\_\_\_\_\_\_\_

/Венцислав Варадинов Заимов/

Секретар: \_\_\_\_\_\_\_\_\_\_\_\_

 /Йосиф Манчев Барзев/